Projekts

**Ministru kabineta noteikumu projekta
“Noteikumi par izložu un azartspēļu nodokļa pārskatu veidlapu paraugiem un to aizpildīšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par izložu un azartspēļu nodokļa pārskatu veidlapu paraugiem un to aizpildīšanas kārtību” (turpmāk – projekts) izstrādāts, lai noteiktu jaunus izložu un azartspēļu nodokļa pārskatu veidlapu paraugus un to aizpildīšanas kārtību saistībā ar izložu un azartspēļu nodokļa iemaksu vienotajā nodokļu kontā, atbilstoši Saeimas 2019. gada 23. maijā pieņemtajam likumam “Grozījumi likumā “Par izložu un azartspēļu nodevu un nodokli” par nodokļa iemaksu vienotajā nodokļu kontā (stāsies spēkā 2021. gada 1. janvārī). Projekts tiks pieņemts Ministru kabinetā vispārīgā kārtībā un stāsies spēkā 2021. gada 1. janvārī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par izložu un azartspēļu nodevu un nodokli” (2019. gada 23. maija likuma “Grozījumi likumā “Par izložu un azartspēļu nodevu un nodokli””) 10. panta sestajā daļā (redakcijā, kas stāsies spēkā 2021. gada 1. janvārī) ir dots jauns pilnvarojums Ministru kabinetam noteikt izložu un azartspēļu nodokļa pārskatu veidlapu paraugus un to aizpildīšanas kārtību. Ministru prezidenta 2019. gada 14. jūnija rezolūcija Nr. 12/2019-JUR-94. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2015. gada 6. janvāra noteikumi Nr. 3 “Noteikumi par izložu un azartspēļu nodokļa pārskatu veidlapu paraugiem un izložu un azartspēļu nodokļa pārskatu iesniegšanas kārtību” (turpmāk – Ministru kabineta 2015. gada 6. janvāra noteikumi Nr. 3), kuri izdoti saskaņā ar likuma “Par izložu un azartspēļu nodevu un nodokli” 10.panta septīto daļu, ir saistoši kapitālsabiedrībām, kuras maksā izložu un azartspēļu nodokli, un nosaka šādus pārskatu veidlapu paraugus:1) pārskats par aprēķināto azartspēļu nodokli;2) pārskats par aprēķināto izložu nodokli par valsts un vietējā mēroga izlozēm un momentloterijām.Tā kā likuma “Par izložu un azartspēļu nodevu un nodokli” 10. panta sestajā daļā (redakcijā, kas stāsies spēkā 2021. gada 1. janvārī) ir dots jauns pilnvarojums Ministru kabinetam noteikt veidlapu paraugus un to aizpildīšanas kārtību, tad šobrīd spēkā esošos Ministru kabineta 2015. gada 6. janvāra noteikumus Nr. 3, kuri izdoti, pamatojoties uz likuma “Par izložu un azartspēļu nodevu un nodokli” 10. panta septīto daļu (redakcijā, kas būs spēkā līdz 2020.gada 31.decembrim), jāaizstāj ar jauniem Ministru kabineta noteikumiem, kuriem jāstājas spēkā 2021.gada 1. janvārī. Projektā pēc būtības nav paredzētas jaunas prasības nodokļa maksātājiem un saglabātas esošās pārskatu veidlapas, kā arī projektā ietverta pārskatu aizpildīšanas kārtība atbilstoši likuma “Par izložu un azartspēļu nodevu un nodokli” 10.panta sestajā daļā (stāsies spēkā 2021.gada 1.janvārī) ietvertajam pilnvarojumam.Saistībā ar vienotā nodokļa konta ieviešanu, sākot ar 2021. gada 1. janvāri, nodokļu maksātāji sniegs pārskatus un maksās attiecīgo nodokli reizi mēnesī, nevis reizi ceturksnī, kā tas ir šobrīd. Tādēļ nepieciešams precizēt pārskatos norādāmās informācijas apmēru, jo pārskatā būs jānorāda informācija par vienu mēnesi.Ievērojot to, ka Saeima 2019. gada 13. novembrī pieņēma likumu “Grozījumi likumā “Par izložu un azartspēļu nodevu un nodokli”” *(reģ. Nr.431/Lp13)* (stāsies spēkā ar 2020. gada 1. janvāri), kas paredz izmaiņas likumā “Par izložu un azartspēļu nodevu un nodokli” (turpmāk – likums) lietotajā terminoloģijā, arī projektā ir jālieto likumā lietotā terminoloģija. Rezultātā ar 2020. gada 1. janvāri likumā tiks lietots termins “azartspēļu automāti”. Projekts stāsies spēkā ar 2021. gada 1. janvāri, tādēļ projekta 1.pielikumā spēles veids “Videospēles un mehāniskie automāti” ir aizstāts ar terminu “Azartspēļu automāti”. |
| 3. | Projekta izstrādē iesaistītās institūcijas | Finanšu ministrija (Valsts ieņēmumu dienests). |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kuras maksā izložu un azartspēļu nodokli, kā arī Valsts ieņēmumu dienesta amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz pilnveidot jau spēkā esošo pārskatu veidlapas (1. un 2. pielikums), kā arī noteikt to aizpildīšanas kārtību. Tādējādi kapitālsabiedrībām, kuras maksā izložu un azartspēļu nodokli, nav palielināts sniedzamās informācijas apjoms un administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 41 365 | 0 | 134 504 | 0 |
| 2.1. valsts pamatbudžets | 0 | 0 | 0 | 41 365 | 0 | 134 504 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -41365 | 0 | -134504 | 0 |
| 3.1. valsts pamatbudžets | 0 | 0 | 0 | -41365 | 0 | -134504 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | +41 365 | X | +134 504 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu iestrādei Valsts ieņēmumu dienesta informācijas sistēmās nepieciešams finansējums: * 2020.gadā:

Nodokļu informācijas sistēmā  – 31 763 *euro*;Elektroniskās deklarēšanas sistēmā  – 9 602 *euro;** 2021.gadā – Maksājumu administrēšanas informācijas sistēmā – 134 504 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamais finansējums 2020. un 2021. gadā kopā 175 869 *euro* apmērā tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2019. gada 26. augustā publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”.Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019. gada 26. augustā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”:1. <https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika#project590>

un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”:<http://www.mk.gov.lv/lv/content/ministru-kabineta-diskusiju-dokumenti> .Noteikumu projekts tika nosūtīts saskaņošanai Latvijas Tirdzniecības un rūpniecības kamerai, Latvijas Brīvo arodbiedrību savienībai, Latvijas Darba devēju konfederācijai, biedrībai “Latvijas Spēļu biznesa asociācija” un biedrībai “Latvijas interaktīvo azartspēļu biedrība”. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde neietekmē Valsts ieņēmumu dienesta esošās funkcijas un esošos uzdevumus, neietekmē pieejamos cilvēkresursus un būs īstenots esošā finansējuma ietvaros. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav. |

Finanšu ministrs J. Reirs

Kudravecs 67122042

Diana.Kudravecs@vid.gov.lv